CELEX: 62010TA0411(01)
Language: fi
Date: 2017-09-12 00:00:00
Title: Asia T-411/10 RENV: Unionin yleisen tuomioistuimen tuomio 12.9.2017 – Laufen Austria v. komissio (Kilpailu — Kartellit tai muut yhteistoimintajärjestelyt — Kylpyhuonekalusteiden markkinat Belgiassa, Saksassa, Ranskassa, Italiassa, Alankomaissa ja Itävallassa — Päätös, jossa todetaan SEUT 101 artiklan ja ETA-sopimuksen 53 artiklan rikkominen — Sakot — Sakon määrääminen yhteisvastuullisesti emoyhtiölle ja sen tytäryhtiölle — Enimmäismäärä, joka on 10 prosenttia liikevaihdosta — Enimmäismäärän laskeminen pelkästään tytäryhtiön liikevaihdon perusteella siltä rikkomisajanjaksolta, joka edeltää ajankohtaa, jona emoyhtiö hankki sen omistukseensa)

23.10.2017   
            
            
               FI
            
            
               Euroopan unionin virallinen lehti
            
            
               C 357/8
            
         Unionin yleisen tuomioistuimen tuomio 12.9.2017 – Laufen Austria v. komissio
   (Asia T-411/10 RENV) (1)
   
   ((Kilpailu - Kartellit tai muut yhteistoimintajärjestelyt - Kylpyhuonekalusteiden markkinat Belgiassa, Saksassa, Ranskassa, Italiassa, Alankomaissa ja Itävallassa - Päätös, jossa todetaan SEUT 101 artiklan ja ETA-sopimuksen 53 artiklan rikkominen - Sakot - Sakon määrääminen yhteisvastuullisesti emoyhtiölle ja sen tytäryhtiölle - Enimmäismäärä, joka on 10 prosenttia liikevaihdosta - Enimmäismäärän laskeminen pelkästään tytäryhtiön liikevaihdon perusteella siltä rikkomisajanjaksolta, joka edeltää ajankohtaa, jona emoyhtiö hankki sen omistukseensa))
   (2017/C 357/09)
   Oikeudenkäyntikieli: espanja
   
      Asianosaiset
   
   
      Kantaja: Laufen Austria AG (Wilhelmsburg, Itävalta) (edustaja: asianajaja E. Navarro Varona)
   
      Vastaaja: Euroopan komissio (asiamiehet: F. Castillo de la Torre, F. Jimeno Fernández ja F. Castilla Contreras)
   
      Oikeudenkäynnin kohde
   
   SEUT 263 artiklaan perustuva vaatimus yhtäältä SEUT 101 artiklan ja ETA-sopimuksen 53 artiklan mukaisesta menettelystä (asia COMP/39092 – Kylpyhuonekalusteet) 23.6.2010 tehdyn komission päätöksen K(2010) 4185 lopullinen kumoamisesta osittain ja toisaalta kantajalle tässä päätöksessä määrätyn sakon määrän alentamisesta.
   
      Tuomiolauselma
   
   
               1)
            
            
               Laufen Austria AG:lle 12.10.1994 ja 28.10.1999 välisenä ajanjaksona tehdystä kilpailusääntöjen rikkomisesta määrätyn sakon sen osan, josta sen katsotaan olevan yksin vastuussa, määräksi vahvistetaan 4 788 001 euroa.
            
         
               2)
            
            
               Laufen Austria ja Euroopan komissio vastaavat kumpikin omista unionin yleisessä tuomioistuimessa ja unionin tuomioistuimessa käydyistä oikeudenkäyntimenettelyistä aiheutuneista oikeudenkäyntikuluistaan.
            
         
      (1)  EUVL C 301, 6.11.2010.